हॉकी में महासमुंद, राजनांदगांव व बलौदाबाजार का जलवा
मेजबान ने जीता मेहमानों का दिल
जिले को पहली बार मिली खेलकूद की मेजबानी का मौका मिला। इस अवसर को यादगार बनाने में कोई कसर बाकी नहीं रखी गई। प्रदेश के 27 जिलों से आईं 891 महिला खिलाड़ियों का भव्य स्वागत किया गया। आयोजन में शामिल खिलाड़ी भी शानदार मेजबानी के कायल हो उठे।
मिनी स्टेडियम में मंगलवार को राज्य स्तरीय महिला खेलकूद स्पर्धा का शुभारंभ हुआ। एक दिन पहले ही खिलाड़ी महासमुंद पहुंच चुके थे। स्पर्धा को लेकर शहर के लोगों और खेल प्रेमियों में उत्सुकता बनी हुई थी। खेलकूद का उद्घाटन मैच देखने बड़ी संख्या में लोग पहुंचे और जनप्रतिनिधियों ने स्टेडियम में मौजूदगी दर्ज कराई। खिलाड़ियों के स्वागत में मेजबान महासमुंद टीम की ओर से जबरदस्त आतिशबाजी की गई। इसके बाद सभी खिलाड़ियों ने मार्चपास्ट किया। टीम मानव शृंखला बनाकर चल रही थी। खिलाड़ियों के हाथों में बैनर और तख्तियां थीं। उद्घाटन के मौके पर रंग-बिरंगे गुब्बारे छोड़े गए। दो दिवसीय आयोजन का समापन बुधवार को होगा।
मशाल जलाकर बढ़ाया खिलाड़ियों का हौसला
खिलाड़ियों की हौसला अफजाई करने के लिए आयोजन समिति की ओर से उद्घाटन अवसर पर मशाल जलाई गई। मशाल के साथ मैदान का चक्कर लगाया गया। इसके बाद खेलकूद के प्रतीक छत्तीसगढ़ राज्य का झंडा फहराया गया। खिलाड़ियों ने अतिथियों को सलामी देने मार्च पास्ट की। महासमुंद के राष्ट्रीय हैंडबाल खिलाड़ी सोनिया बांदे ने सभी खिलाड़ियों को अनुशासित रहकर खेल खेलने की शपथ दिलाई।
कार्यक्रम ने मोहा मन
खेलकूद में हिस्सा लेने पहुंची महिला खिलाड़ियों का स्वागत शिशु संस्कार केंद्र की छात्राओं ने सांस्कृतिक कार्यक्रम के साथ किया। मैदान पर बागड़ बम-बम बाजे डमरू, नाच रे मयूर झनझना के घुंघरू की प्रस्तुति ने सभी का मन मोह लिया।
उद्घाटन अवसर की
झलकियां
सुबह 17 जिलों की महिला खिलाड़ी मैदान पर पहुंच चुकी थीं।
मार्चपास्ट में नारायणपुर, राजनांदगांव, बालोद, बलरामपुर, सूरजपुर के खिलाड़ी शामिल नहीं हुए।
कोंडागांव टीम को मार्चपास्ट में शामिल होने की जानकारी नहीं मिली। टीम फिंगेश्वर घूमने चली गई।
खेल सिखाती है टीम भावना
खेलकूद का शुभारंभ संसदीय सचिव रूपकुमार चौधरी ने किया। उन्होंने कहा कि खेल से हम जीवन में अनुशासन और टीम भावना सीखते हैं। टीम भावना और अनुशासन के जरिए खेलों के साथ जीवन के हर क्षेत्र में सफलता पा सकते हैं। खिलाड़ियों को हार-जीत की परवाह किए बिना ईमानदारी से खेलना चाहिए। कार्यक्रम के अध्यक्ष विधायक डॉ. विमल चोपड़ा ने शिक्षा के साथ खेलों का महत्व बताया। विशिष्ट अतिथि नगर पालिका अध्यक्ष पवन पटेल, उपाध्यक्ष कौशिल्या बंसल, जिला स्काउट गाइड अध्यक्ष ऐतराम साहू, पूर्व युवा आयोग सदस्य प्रशांत श्रीवास्तव सहित प्रशासनिक अधिकारी मौजूद रहे।
9 बजे होना था, हुआ 12.40 बजे
खेलकूद का उद्घाटन सुबह 9 बजे होना था। इसकी पूरी तैयारी खेल एवं युवा कल्याण ने कर रखी थी। अतिथि के देर से आने के कारण कार्यक्रम का उद्घाटन दोपहर 12.40 बजे हुअा। इसके चलते खिलाड़ियों को परेशान होना पड़ा। हालांकि आयोजन समिति ने उद्घाटन के पहले ही हॉकी मैच की शुरुआत कर दी थी। हॉकी के मैच धमतरी-बलौदाबाजार, जशपुर-बिलासपुर, कवर्धा-कोरबा और जांजगीर-कांकेर के बीच हो चुका था।
कार्यक्रम को संबोधित करती संसदीय सचिव रूपकुमारी
जिले के खिलाड़ी देखकर हुए उत्साहित हुए लोग
टेनिस और हैंडबाल में भी खिलाड़ियों ने शानदार प्रदर्शन किया है। हैंडबाल, टेनिस और हॉकी देखने के लिए मैदान के चारों तरफ लोगों की भीड़ दी। सबसे ज्यादा स्कूली छात्र-छात्राओं ने खेलकूद में रूचि देखने को मिली। बाहर से आए खिलाड़ियों का प्रदर्शन देखकर उनका हौसला भी बढ़ाया। साथ ही इनके खेल की बारीकियों को भी जाना।
महासमुंद. मिनी स्टेडियम में कराए गए हाकी के मैच।
महासमुंद. सांस्कृतिक कार्यक्रम की प्रस्तुति देती हुई शिशु संस्कार केंद्र की छात्राएं।
महासमुंद. शुभारंभ के बाद मार्चपास्ट कर सलामी लेते हुए महिला खिलाड़ी।
awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva mag_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva